
CONSILIUL JUDEŢEAN CĂLĂRAŞI

HOTĂRÂRE

privind aprobarea închirierii prin licitație publică a imobilului înscris în Cartea funciară nr. 30332 UAT Călărași, aflat în domeniul public al județului Călărași
         Consiliul Judeţean Călăraşi, întrunit în şedinţa ordinară din 30.07.2026,

         Având în vedere:

         - raportul Direcţiei Economice, înregistrat sub nr. 8229 din 18.05.2026;

- avizul Comisiei pentru Studii, Prognoze Economico-Sociale, Buget-Finanţe şi Administrarea Domeniului Public şi Privat al Judeţului;
         - adresa din partea domnului Petroiu Alexandru, înregistrată la Consiliul Județean Călărași cu nr. 4866 din 24.03.2026;
         - raportul de evaluare, întocmit de Societatea EXPERT COMPLEX S.R.L. – evaluator autorizat Adrian Dobrescu, nr. 99 din 08.05.2026 înregistrat la Consiliul Județean Călărași sub nr. 7804 din 11.05.2026;
         - prevederile Hotărârii Guvernului nr. 1349/2001 privind atestarea domeniului public al județului Călărași, precum și al municipiilor, orașelor și comunelor din județul Călărași, Anexa nr. 1, poz. 80, cu modificările și completările ulterioare;
         - prevederile art. 861 alin. (3) din Codul Civil, adoptat prin Legea nr. 287/2009, republicat, cu modificările şi completările ulterioare;

         - prevederile art. 7 din Legea nr. 52/2003 privind transparenţa decizională în administraţia publică, republicată;  

         - prevederile art. 87 alin. (5), art. 108 lit. c), art. 173 alin. (1) lit. c) şi alin. (4) lit. a), art. 297 alin. (1) lit. c), alin. (2), art. 310 alin. (1) şi (2) lit. a) şi b), art. 312 alin. (2) - (4), (6) şi (7), art. 313 art. 332, art. 333, art. 334, art. 335, art. 336, art. 339, art. 340, art. 341 și art. 343 din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare;    

         În temeiul art. 196 alin. (1) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare,
HOTĂRĂŞTE:
           Art. 1. – Se aprobă închirierea imobilului înscris în Cartea funciară nr. 30332 UAT Călărași și număr cadastral 30332, pe o perioadă de 25 de ani, având număr de inventar 011.108 și valoare 19.011.708,80 lei, destinația acestuia urmând a fi de desfășurare de activități de acvacultură și pescuit sportiv, fiind prezentat în Anexa nr. 1 care face parte integrantă din prezenta hotărâre, cu suprafață totală măsurată de 694.655 m²,  situat în intravilanul municipiului Călărași, Tarla 88, Parcela 403, Județul Călărași. 

          Art. 2. – Chiria minimă de la care se porneşte licitaţia publică pentru închirierea terenului este 116.400,00 lei/an.               
          Art. 3. – Se aprobă documentația de atribuire la licitație constituită din Anexa nr. 2 care face parte integrantă din prezenta hotărâre.  
         Art. 4. – Se aprobă contractul - cadru de închiriere constituit din Anexa nr. 3 care face parte integrantă din prezenta hotărâre.

         Art. 5. – Se împuternicește Președintele Consiliului Județean Călărași pentru constituirea comisiei de evaluare a ofertelor.            

         Art. 6. – Prezenta hotărâre poate fi atacată la secţia de contencios administrativ a Tribunalului Călăraşi.
         Art. 7. – Direcţia Economică va duce la îndeplinire prevederile prezentei hotărâri.

         Secretarul General al Judeţului, prin Compartimentul Cancelarie Consiliu și Editare Monitor Oficial, va comunica prezenta hotărâre cu caracter individual: Prefectul Judeţului Călăraşi, Preşedintelui Consiliului Judeţean Călăraşi, Direcţiei Economice şi Compartimentului Patrimoniu.
  PREŞEDINTE,                                                                          

ec. Vasile ILIUŢĂ




                              CONTRASEMNEAZĂ,      
                                                                                                    

                                                                                               SecretarUL GENERAL AL judeţului,

                                                                                                                Anca-Mirela ȘTEFĂNESCU

     Nr. 171                                                                                               
     Adoptată la Călăraşi,
     Astăzi  30.07.2026,
     Redactată de consilier,

     ec. Cosmin AVRAM, în 4 exemplare.
